אבו קארי - TheMarker Cafe
TheMarker Cafehkadmanבהיגיון צרוףאבו קארי
29/4/14 20:31:
צטט: מאיה113 2014-04-29 18:15:36
תודה מקרב לב מאיה עבור ההתעניינות המתמדת שלך. האם את ילידת ה- 11 למרץ? סליחה על הסקרנות הבוטה, פשוט אחד הבנים שלי נולד בתאריך הזה.
29/4/14 18:15:
2 תגובות יום שני, 28/4/14, 12:51
ביום השני לישיבת המועצה המחוקקת באולם הישיבות במוקטעה פתח היושב ראש את דבריו במעין התנצלות.
'הגיעו לאוזניי שמועות שישנם חברי מועצה המתלוננים על עצם הפיוס עם החמאס וכן על כך שהכרתי באופן רשמי בקיומה של השואה. הוא ערך הפסקה קלה בדבריו כדי להמתין לדממה מוחלטת, הרחש באולם הוציאו מריכוז. הרמז נקלט ובתוך שניות מספר חלה דממה מוחלטת והוא המשיך בדבריו.
'המגעים עם החמאס נערכו כבר לפני כשלושה חודשים, כאשר היה ברור כי המשא ומתן עם הציונים לא יפיק את התוצאות הרצויות; אלא ההפך עלול לחול נתק שאף יגרום לקריסה של התיאום הביטחוני עם הציונים, ובמקרה שכזה ירחף מעל ראשינו האיום של השתלטות החמאס על ערינו. ואני לא צריך להוסיף מה יהיה גורלנו אם לא נספיק להימלט... באותו זמן התיאום עם אבו קארי לא היה הדוק דיו בעוד הפיוס עם החמאס הוא תעודת הביטוח שלנו, הבטחנו להם 40 אחוז מהמענקים הכספיים שאנחנו מקבלים מהאמריקאים והאירופים והעובדה שיש להם קופה ריקה והם תלויים פיננסית בנו מונעת מאתנו שואה נוסח 2007 בעזה. ידוע לי שיש ביניכם מי שאבדו שארי בשר ומקווים ליום של נקמת דם שיבוא, אז שיהיה ברור לכם אין כל אפשרות לכך לפי שעה, וזה הצעד הדיפלומטי הטוב ביותר שלנו. מלבד זאת נמשוך את הרכבת הממשלה ככל שנוכל, כדי לדחות את הבחירות עד לסוף השנה; ובספטמבר אוכל להופיע לפני עצרת האומות המאוחדות ולדרוש על סמך הפיוס הכרה במדינה פלשתינאית עצמאית, על אפם וחמתם של היאהוד. ולאחר שנצליח להשיג את אישור האומות המאוחדות ניפרד מהחמאס ונפנה לסיסי שישמור עלינו במקום הצבא הציוני. עד כאן העניין הזה וכעת פליטת הפה שלי בנוגע לשואה. אז ראשית זו הייתה העצה של אבו קארי ששלח אליי אדם שלו למוקטעה לפני כשבועיים, וזה אמר לי לומר את מספר המלים הללו בערב יום השואה של היאהוד לעבוד עליהם. למעשה התיאום שלנו עם אבו קארי החל בנובמבר האחרון, כאשר הוא ניסה להפחיד את היאהוד בחרמות, ובאינתיפאדה. זה לא הלך גם התלונות שלנו על נטייה כביכול שלו לתמוך ביאהוד היו הרעיון שלו. חבל רק שאתמול הוא עשה שגיאה יסודית בכך שהוא הדליף לעיתונות שאם המשא ומתן ייכשל... וקחו לתשומת לבכם הוא לא אמר מילה על הפנייה שלנו לחמישה עשר הארגונים המסונפים לאומות המאוחדות וגם לא מלה אחת על הפיוס שלנו עם החאמס וחבל... בכל אופן פליטת הפה שלו בכך שהוא טען שמדינת היאהוד תהפוך למדינת אפרטהייד היא שגיאה בלתי נסלחת, הוא פשוט חשף את הקשרים המיוחדים שלו אתנו מבלי לתת לכך את דעתו.' היושב ראש השתתק לרגע שוב ונאנח אנחת אכזבה.
וולאהי כמה שחבל הסטייט דיפרמנט עשו הצגת תכלית טובה כל כך, תחילה הפיצו שהם התייאשו וצריך להפסיק את המגעים לחלוטין כי הם מיואשים לגמרי ויש להם עניינים חשובים הרבה יותר, ושהצדדים ידאגו לעצמם, ואמרו כמה מלים על הפיוס עם החמאס שינעמו לאוזני היאהוד, אבל מיד לאחר מכן הודיעו שקבלו את הטיעון שלי שהממשלה המאוחדת שתהיה בראשותי תהיה נאמנה להסכמי אוסלו, מה יותר טוב מזה, אבל בא הטאוויל הזה והרס את הכל במלה אחת "אפרטהייד"!
© חיים קדמן יום השואה תרע"ד – כל הזכויות שמורות.